**FENNTARTÓI KÖZLEMÉNY**

A BÁRÁNYFELHŐ REFORMÁTUS ÓVODÁBA VALÓ FELVÉTEL RENDJÉRŐL

**A Budapest-Svábhegyi Református Egyházközség felvételt hirdet a 2021. szeptember 1-jén fenntartásában megnyitott Bárányfelhő Református Óvodába (1125 Budapest, Felhő u. 8.).**

**Az óvodai felvétel, az óvodába való beiratkozás rendje:**

A 2022-23. nevelési évre óvodánkba a Bárányfelhő Svábhegyi Református Óvoda honlapjáról (www.refovi.hu) letölthető „Jelentkezési lap” nevű nyomtatvánnyal lehet jelentkezni 2021. októberétől folyamatosan. A nyomtatványt kitöltve, aláírva, beszkennelve emailben, postai úton vagy személyesen lehet eljuttatni a következő címre:

**email: baranyfelho@refovi.hu**

**levélcím: 1125 Budapest, Felhő u. 8.**

Telefonon érdeklődni lehet az alábbi telefonszámon: +36 30 122 1388, ahol Zila Péterné, az óvoda vezetője ad tájékoztatást (sikertelen hívás esetén visszahívjuk az érdeklődőket).

2022. április 6-án 16.30 órai kezdettel tájékoztató szülői értekezletet tartunk az óvodánk iránt érdeklődő szülőknek.

**A beiratkozás időpontja: 2022. április 20-21-én 8.00 - 17.30 óra, helyszíne az óvodavezető irodája Budapest XII. kerület, Felhő u. 8.**

Az előzetesen jelentkező családoknak emailben is küldünk emlékeztetőt a beiratkozás időpontjáról. A jelentkezési lapot a beiratkozás alkalmával is ki lehet tölteni, illetve a beiratkozás után is elfogadunk jelentkezési lapot mindaddig, amíg van férőhelyünk. Óvodai jogviszony a szülőkhöz eljuttatott felvételi határozattal jön létre, amelyet a beiratkozás utáni napokban küldünk el emailben és postai úton. Az óvodába járást szeptemberben lehet megkezdeni.

**Óvodánkba jelentkezhet** minden óvodaköteles gyermek (azok, akik 2022. augusztus 31-ig betöltötték 3. életévüket), valamint a férőhelyek függvényében azok a gyermekek, akik 2022. december 31-ig betöltik 3. életévüket. Óvodai átvételre és más körzetből való jelentkezésre is van lehetőség. Szeretettel hívunk és várunk a Bárányfelhő Református Óvodába minden olyan családot, akik gyermekük megkeresztelésekor a hitben való nevelésre tett fogadalmukhoz elfogadják gyülekezetünk óvodájának segítségét. Ugyanilyen szeretettel várjuk azokat a családokat is, akik vágynak a fentebb vázolt biztonságra, lelkiségre, noha nem keresztelték meg a gyermeküket. Azokat is örömmel fogadjuk, akik más felekezethez tartoznak és elfogadják az óvodánkban kínált keresztyén nevelést.

**Túljelentkezés esetén a felvétel szempontjai:**

* Betöltött 3. életév
* A fenntartó gyülekezetben betöltött tagság
* XII. kerületi lakosok
* Református vagy egyéb keresztyén felekezeti közösségekben betöltött tagság
* Hitbéli elköteleződés iránti fogékonyság

Ha valaki nem nyer felvételt hozzánk, még van alkalma a körzetileg illetékes óvodájában jelentkezni, hiszen a körzeti óvodák beiratkozási időpontjáig értesítést küldünk a felvételről. Az óvodába fölvett gyermekek csoportbeosztásáról az óvodavezető dönt.

**Az óvodai beiratkozáshoz szükséges dokumentumok:**

* Jelentkezési lap
* A gyermek születési anyakönyvi kivonata
* A gyermek és a szülők lakcímkártyája
* A szülők személyi igazolványa
* A gyermek TAJ-kártyája
* A gyermek oltási könyve, utolsó védőnői státusza
* Sajátos nevelési igény esetén a gyermekről szóló utolsó szakértői vélemény
* Lelkészi ajánlás (nem feltétel, túljelentkezés esetén lehet szerepe)

**Ha a pandémia miatt más szabályok nem születnek, akkor a fenti rendben zajlik a beiratkozás. Változás esetén honlapunkon, a jelentkezési lapot benyújtóknak emailben is információkat nyújtunk.**